તમે જ્યારે ટ્રેનની ટીકીટ બૂક કરાવો છો અને જો તે વેઇટ લીસ્ટમાં મળતી હોય તો પણ કોઈને કોઈ મજબૂરી હેઠળ તમે તેને બૂક કરી જ દેતા હોવ છો. એક વાર આ પ્રકારે ટીકીટ બૂક કરી દીધા બાદ વારંવાર IRCTCની સાઈટ પર જઈને આપણે વેઇટિંગ લીસ્ટ કેટલું આગળ વધ્યું તે જોતા રહેતા હોઈએ છીએ અને મોટાભાગે નિરાશ થતા હોઈએ છીએ. પરંતુ રેલ્વેમંત્રી પીયુષ ગોયલે કરેલી નવી જાહેરાત અનુસાર આ વર્ષના અંત સુધીમાં રેલ્વે મંત્રાલય એક એવી સિસ્ટમ શરુ કરી રહ્યું છે જેના દ્વારા તમને એટલીસ્ટ તમારી ટીકીટ કન્ફર્મ ક્યારે થઇ શકશે તેની આગાહી જરૂરથી જાણવા મળશે.